Taproot е [софт форк](https://coinmarketcap.com/alexandria/glossary/soft-fork-blockchain), който обединява BIP 340, 341 и 342 и има за цел да подобри мащабируемостта, ефективността и поверителността на блокчейна чрез въвеждане на няколко нови функции.
Двете основни промени са въвеждането на Merkelized Abstract Syntax Tree (MAST) и Schnorr Signature. MAST въвежда условие, което позволява на подателя и получателя на транзакция да приключат заедно сетълмента. Schnorr Signature позволява на потребителите да обединят няколко подписа в един за една транзакция. В резултат на това транзакциите с [множество подписи](https://coinmarketcap.com/alexandria/glossary/multisignature) изглеждат по същия начин като обикновените или по-сложни транзакции. Чрез въвеждането на този нов тип адрес потребителите могат да спестят и от такси за транзакции, тъй като дори сложните транзакции изглеждат като простите с един подпис.
Въпреки че [потребителите, които държат криптовалутата дългосрочно](https://coinmarketcap.com/alexandria/glossary/hodl), вероятно няма да забележат голямо отражение, Taproot може да се превърне в ключов етап за надстройване на мрежата с функционалност за [смарт договори](https://coinmarketcap.com/alexandria/glossary/smart-contract). Schnorr Signature ще положи основата за по-сложни приложения, които да бъдат изградени върху съществуващия блокчейн, тъй като потребителите започват да преминават предимно към Taproot адреси. Ако бъде възприет от потребителите, Taproot може в дългосрочен план да доведе до разработването на собствена [DeFi](https://coinmarketcap.com/alexandria/glossary/defi) екосистема в мрежата, която да съперничи на тези в алтернативни блокчейн, като [Етериум](https://coinmarketcap.com/bg/currencies/ethereum/).